Чудовища завладяват София по време на пандемията в дебютния роман на Тео Чепилов (откъс) | Impressio.dir.bg\nРедактор: Impressio / 15 април 2021 / 19:49 3604 Прочита 4 Коментара\nТео Чепилов (Източник: Издателство "Сиела")\nЧудовищата са живи и невинаги живеят под леглото ни. Особено по време на пандемия. Талантливият сценарист Тео Чепилов, работил по куп филмови и телевизионни проекти ("Под прикритие", "Домашен арест" и "Дъвка за балончета"), прави решителна крачка напред и след култовия сборник "Ситуация след ситуация" публикува дебютния си роман - "До последен зъб".\n"До последен зъб" е шантава, забавна и предизвикателна смесица от екшън, фантастика, трилър и хумор, в която не са пощадени всички жанрови клишета, както и социалните предразсъдъци и суеверия, избуяли след настъпването на пандемията от COVID-19.\nНачалото идва като неочаквана дървена ваканция - хоум офис с намалени задължения. Безкраен поток от мемета. Теория на конспирациите, че вирусът не съществува. Но след това една по една са покосени държави по целия свят. Накрая се появяват и те - съществата, олицетворение на ужаса. По софийските улици властват нови закони, неспазването на които води до сигурна смърт.\nДве жени и двама мъже са сред малцината оцелели. Могат ли обаче една напориста офис мацка, изобретателен дилър, инфлуенсърка без късмет и полицай без скрупули да намерят общ език, за да се измъкнат от руините на София? Тина, Желязко (по-известен в градските легенди като Бухала), Лъчо и Аглая са новите "сървайвъри", без никога да са подозирали, че ще се превърнат в такива.\nСмъртта дебне иззад всеки ъгъл. Няма място за шеги, но въпреки това, типично по български, всички се смеят. Битката е неспирна, обратите са непрекъснати, борбата никога не свършва. И така... до последен зъб!\nСтартирал като онлайн сериал, текстът на "До последен зъб" си партнира с въздействащите илюстрации на Краля на мрака - художника Стефан Стоев, който "майсторски визуализира тъмнината на думите, без да се изгуби иронията".\nТака този безкомпромисен "панелен пънк" се превръща в ударна сатирична постапокалиптична сплав без аналог.\nТео Чепилов успява да улови в кадър познатите градски герои, да ги изтръгне от зоната им на комфорт и да ги остави напълно "голи" пред читателите си.\nПо стара традиция всички прилики с истински лица и събития са напълно нарочни, а забавлението с тази книга е гарантирано... "До последен зъб".\nИз "До последен зъб" от Тео Чепилов (откъс)\nСТРАХ И УРОД\nКогато чу едно от онези неща да диша учестено пред входната врата, Тина осъзна, че вече не е в безопасност вътре в апартамента си.\nСърцето започна да бие с двеста удара в минута. Цялото тяло се стегна. Ледена пот изби по врата. Мигът се разтегна в безкрайност от адреналина. Учудващо обаче, ръцете ѝ не потрепериха. Вместо това стиснаха по-силно самоделното оръжие, сглобено от щипка за хващане на предмети и електрошок.\nТина се подготви за най-лошото, но същевременно безшумно раздвижи краката си, както си седеше на пода, с гръб, опрян в шкафа на кухнята, за да бъде готова да скочи в атака.\nПрез това време звукът отвън продължаваше - беше гърлено тихо грухтене. Сякаш огромен френски булдог се е задъхал по стълбите. Застрашителен звук, който я накара цялата да настръхне. Идваше ѝ да изкрещи, но не можеше да издаде даже стон. Толкова силна беше уплахата.\nНещото пред вратата върна забравен детски спомен от една лятна нощ в Бистрица, когато със сестра ѝ се разхождаха в забранената част от вилната зона, нагоре, нагоре - преди началото на гората и далеч след последната къща. Карина първа забеляза заплахата и се разпищя. Беше по-голямата сестра, но на Тина винаги се налагаше да я спасява в живота.\nДвете не разбраха какво идва към тях - видяха само размазан тъмен силует. Карина блокира в паника. Тина сграбчи ръката ѝ, задърпа яростно, извади я от ступора. Затичаха се към най-близкото самотно дърво. Тина действа, без да мисли. Косата влизаше в очите, шубраци деряха голите крака под сукманчето, докато Карина се влачеше и пищеше като тригодишно дете, а беше на цели десет.\nРазстоянието от двайсетина метра им се стори безкрайно. Двете се изкатериха като маймунки. Тина се измъкна на косъм. Буквално. Тялото на чудовището сякаш се промуши под развятата ѝ рокличка. Усети твърда като шкурка козина в онази магическа секунда, докато се набираше нагоре. После двете се вкопчиха в клоните, треперещи, без да погледнат надолу.\nТина се престраши първа. Под дървото се бяха събрали стадо диви прасета. Карина ревеше, че се изпуска. Тина усети, че не може да проговори, колкото и да се опитва. Тогава се разнесе изстрел, който ги накара да изпищят и да се стиснат още по-здраво. Прасетата се разбягаха. Малко след това дядо им се появи с пушка в ръка и кисела физиономия. Бяха наказани до края на лятото. Не че някоя от тях изгаряше от желание повече да излиза извън двора.\nОбратно в съвремието Тина осъзна, че нещото я подуши, защото звук на концентрирано сумтене сякаш се приближи и започна да обикаля рамката на вратата. Също така Тина осъзна, че нещото няма да се махне оттам. Никога.\nИ без това вече втори ден събираше смелост да излезе навън. Това явно беше ритникът, който Вселената ѝ пращаше. Същата тази Вселена преди месец прати смъртоносен вирус, който най-вероятно беше убил половината свят, така че с Тина не бяха точно приятелки.\nПоследната седмица, откакто токът спря, Тина осъзна, че все по-рядко изпада в екзистенциалните питания, които я мъчеха още от миналата година, в началото на карантината. Въпросът "защо" бе изчезнал първи. После се изпариха всички останали - какво, къде, кога. Те вече нямаха значение. В съвремието беше останал само един въпрос: "как". Най-често последван от леко абстрактното продължение, изречено към себе си "...ще оцелея?".\nТова питане бе създало в нея едно вътрешно усещане, мото, мантра, но най-вече отговор: "На всяка цена!". Това беше - кратко и ясно. Тина реши, че ще оцелее. Каквото и да коства, с каквото и да се сблъска по пътя, когото и да трябва да пречука!\nВъпреки това очите ѝ се напълниха със сълзи.\nНещото беше първият шум, който чуваше, откакто резервната батерия от джъмстарт комплекта за колата ѝ се изтощи. Преди две години, с усещане сякаш бяха изминали сто, когато за пореден път след рязка промяна на температурата се оказа, че акумулаторът е умрял, Тина направи най-логичното нещо - купи преносима батерия с кабели, като онези в сервизите, за да е сигурна, че това никога няма да се повтори.\nНикога не ѝ се наложи да я използва, поне не за колата си.\nКогато токът в цяла София спря, батерията ѝ даде още няколко дни връзка със света. Интернетът отдавна беше изчезнал, но телевизорът предаваше статичен шум и звездички на всички канали. В едно от финалните си съобщения групата на Оцелелите обяви, че телетекстът ще остане последното средство за масова комуникация.\nТази остаряла технология с осембитови буквички, вградена във всеки тв приемник, беше достатъчно икономична на ресурси, за да може да продължи излъчването ѝ. В сегашната подредба на света икономията градеше пътя към оцеляването. Тина го осъзна доста преди всички, още преди толкова много месеци в първите дни на пандемията.\nНачалото дойде като неочаквана дървена ваканция - хоум офис с намалени задължения. Безкраен поток от мемета. Теория на конспирациите, че вирусът не съществува. Във всеки филм за зомби апокалипсис явно са пропуснали много важен детайл - милиони, които не вярват в съответния зомби апокалипсис. Хората в градинката пред блока на затворения комплекс, в който Тина живееше, продължаваха да седят без маски навън и да пият кафенце на слънчице. Препоръчителните два метра разстояние, намалени до трийсет сантиметра, и без антибактериални протектори, защото им пречеха на цигарите.\nИ без това според популярна българска теория пушенето намалява риска от вируса с трийсет процента, чесънът гони ковида в миша дупка, а ракията направо го унищожава. Даже когато превърнаха "Арена Армеец" в полева болница, а армията затвори улиците, повечето хора не осъзнаха колко сериозна е ситуацията.\nВместо да изпадне в еуфория, паника или кабинна треска в дългите безкрайни месеци у дома, Тина рязко влезе в сървайвъл режим. Всичко в съзнанието ѝ се проясни, сякаш последните ужасни няколко месеца от живота я бяха водили, без право на избор, директно към този момент. Пред новия сериал по Netflix Тина предпочете да отдели време на филмче за оцеляване, разработено от група бивши агенти на Мосад.\nПървият урок беше въведение в Крав Мага. Но тя вече беше получила интро за тази дисциплина преди няколко месеца. В малко, невзрачно студио в "Бъкстон", където малка, невзрачна женица със силен руски акцент ѝ обясни: "Крав Мага изкуства най-ефективна убиват чувьек".\nПо това време в живота на Тина имаше човек, който много упорито си просеше смъртта. Томи.\nКопелето просто не можеше да приеме колко твърдо, обмислено, решително и окончателно е този път нейното "не". Особено след като веднъж ѝ се наложи да изхвърли сутиен и риза, съсипани в дърпане, бутане и прочее опити за секс, парирани с действия от нейна страна да го изгони от апартамента си. На Томи трябваше да благодари за много от най-практичните си вещи като огромен сгъваем нож, спрей за очи и най-вече този чудесен мощен електрошок, който красеше шедьовъра в ръцете ѝ.\nМашинката доказано работеше - Томи я причака веднъж пред блока, смърдящ на джибри, не лягал поне една нощ, с цялата менделеева таблица в носа си. Тина обяви да не приближава. Той не я послуша. Оказа се, че като удариш някого с електрошок, човекът първо се строполява, а после - напикава.\nУлицата пред Цариградски комплекс на практика е в "Дружба", а там са виждали всичко от всеки. И все пак е последното място, където искаш да се събудиш в локва от собствената си урина.\nТоми май разбра посланието и повече не ѝ се включи. Никъде.\nЧесто Тина се чудеше дали го е поразил Вирусът Х. Надяваше се да се е случило, като смъртта го е застигнала със зверски усложнения. Не беше позитивна емоция, от онези, които се опитваше да излъчва към Вселената, но не можеше да се спре. Просто двете години, пълни с психически тормоз, битово насилие и постоянни изневери, само при появата на някой спомен караха вътрешният ѝ дзен да изхвърчи през прозореца като спукан балон.\nПрез последните нощи, прекарани в пълна тишина и мрак по съвет на Оцелелите, Тина се хващаше, че понякога си представя какво ли се е случило с всички в живота ѝ. Най-често мислеше за майка си, с която изгуби контакт веднага щом военните затвориха тунела на "Люлин". Сестра ѝ беше в Хамбург. А след Италия първа изгоря Германия.\nВсеки път при подобни мисли Тина усещаше как огромна черна топка я свива вътре в гърдите като кълбовидна мълния от негативна енергия. Предполагаше, че е гузната съвест на оцелелия, но се стараеше да не задълбава. Един семестър психология в Американския колеж не беше достатъчен, за да се самоанализира успешно. Освен това всички вътрешни колебания, които клатеха крехката лодка на психиката ѝ, вече магически се бяха изпарили.\nФеноменът напомняше за чудото, което се случи след забременяването на една от добрите ѝ и същевременно луди приятелки. В момента, когато коремът на въпросната мацка нарасна до размери, неподлежащи на криене, тя стана машина с една-единствена програма. Абсолютен терминатор, мама нинджа и армия от един човек.\nТова беше и Тина в момента.\nСамо че спотаена на пода.\nТина чакаше и чакаше, и чакаше удобния момент за изправяне, но той просто нямаше да дойде. По-готова за Апокалипсиса нямаше как да бъде. Според тренировъчното видео на агента от Мосад трябваше да носи не повече от десет процента над собственото си тегло. Това значеше четири по официални и пет килограма по реални данни. Също както на личната ѝ карта срещу ръст пишеше "175".\nНикой не ги проверява тия неща - важното е да се чувстваш като числата, които казваш.\nЗа щастие, няколкото месеца фитнес, след като спря пиенето, бяха направили чудеса. Беше сигурна, че при наличие на светлина ще се любува дълго на плочките си. Нямаше как да не е нацепена след тренировки всеки ден и храна от консерви при армейски порцион. Ако нещо бе останало от света навън след бомбардировките, надяваше се да намери голям шоколад, от хубавия. Беше си го заслужила.\nБавно премествайки тежестта си от крак на крак, Тина се изправи в полуклек. Хвана дръжката на шокъра, както беше кръстила приспособлението, с лявата ръка, а през това време, внимавайки да не издаде никакъв шум, закачи колана с останалите оръжия.\nРаницата с яке, два комплекта спортни дрехи, мултифункционален уред, няколко консерви, два литра вода и безсмислена вещ я чакаше, готова за слагане, на барплота. Въпросната непрактична вещ беше цяла отделна глава в урока за подготвяне на багажа.\nХората изпитвали нужда да се привързват. Имали необходимост от малка романтична тъпотийка, която да гушкат и да си спомнят за по-добри времена, докато чакат нови такива някъде в неопределеното бъдеще. Тина беше избрала това да е портативното ВЕФ-че на баба ѝ, което завинаги е запомнила с нейното фалшиво изпълнение на "Без радио не мога".\nТежеше близо килограм, но беше готова да понесе тази жертва. Макар че според инструктора всеки сто грама скъсяват дневното ти придвижване с близо половин километър. В нейния случай дистанцията, която трябваше да овладее, бе едва двеста метра и завой зад блока. Точно толкова разстояние я делеше от закрития гараж.\nАгентът не казваше нищо за парите, така че тя уви в един найлонов плик целия кеш, който успя да изтегли от картите си, преди банките да блокират. Беше малко под хиляда и петстотин лева, във всевъзможни банкноти. Сърце не ѝ даваше да ги остави просто ей така. Нямаше как да вземе и всички дрехи, натрупани в три гардероба през последните седем години.\nМъкнене на гримове също звучеше някак си като непрактично решение. Не си избра и книга, нито албум с музика. Отиваше в подземие или на сигурна смърт. И в двата случая нямаше да е като на курорт.\nДори преди нещото да се появи пред входната врата, планът винаги е бил да излезе през терасата. Скокът би трябвало да е около три метра, така че имаше готово въже в спалнята. Знаеше наизуст "Правилото на петте П-та": Перфектната Подготовка Предотвратява Провала на Представлението!\nСпоред телетекста от Оцелелите нещата спят през деня и излизат само нощем. Никой не знае какво са. Откъде са се взели. Как изглеждат. Никой не е останал жив, за да разказва. Наричаха ги с много имена, но най-наложило се бе "уроди". Знаеше само, че имат силно развито обоняние и слух. Също така и че са големи. Много големи.\nВеднъж закопчала безшумно раницата за гърба си, което отне близо минута при глетчерна скорост на движенията, Тина започна да се прокрадва през коридора към спалнята си. За секунда се разсея в мисълта, че уродът май е изчезнал, което се оказа фатално - раницата ѝ закачи стената и издаде звук като скърцане на стиропор в мазилка.\nВратата се разтресе след сблъсъка на нещото в нея. Пантите се избиха и единствено дебелата греда, за която навремето беше дала половин заплата и всички я бяха обявили за параноичка, задържа дебелото парче метал на мястото му.\nБез да се замисли, Тина се затича, закачи готовото въже от леглото с ключодържател карабинер за колана, светна фенерчето на шокъра, пусна челника на главата си и отвори вратата на терасата.\nВсичко се случи толкова бързо, че не успя да се стресне от черната фигура, която рязко се очерта на ярката лунна светлина точно пред лицето ѝ. Сякаш на каданс Тина изпъна шокъра и натисна бутона, който задейства устройството. Изскочи синя волтова дъга и петстотин хиляди волта удариха урода в гърба, докато объркано обръщаше глава към нея. Огромни бели зъби проблеснаха за секунда. После съществото изквича като ритнато куче, сви се на топка и започна да се гърчи в едва различима в тъмното рунтава маса.\nТина вече прескачаше балкона. Пусна се надолу, без да пробва въжето, но за щастие, то издържа стрес теста. Почти. Изчисленията се оказаха правилни, с едно голямо изключение: карабинерчето се пръсна малко над настилката. С едно движение Тина се приземи, претърколи и освободи от въжето. Когато краката ѝ докоснаха паважа, тя се превърна в Ивет Лалова.\nТози път косата предвидливо бе вързана на опашка. Урок, научен от осемгодишното ѝ Аз. Тичаше, без да се напъва прекалено, с резки, уверени движения. Не мислеше за това, че заразата още може да е във въздуха. Щом не беше умряла досега, най-вероятно беше от Оцелелите. Богопомазаните. Тези, които по необяснима причина имаха вроден имунитет към Вируса Х.\nДокато Тина тичаше, всячески се опитваше да игнорира света около себе си, но луната грееше толкова силно, че разцепеният наполовина мининебостъргач, познат като "Дружбай", блестеше като скелет на мъртъв динозавър. Нещо, напомнящо на огромен хеликоптер, висеше безжизнено в единия му край. Изведнъж прозря истината за титаничния трясък в нощта на бомбардировките. През цялото време Тина смяташе, че е малка газова експлозия, но се оказа доста по-голяма катастрофа.\nКой знае защо, с присъщия си оптимизъм, Тина си беше представяла, че светът се е съхранил такъв, какъвто го помнеше. Земята обаче бе покрита със сиви силуети, посипани с фин прах, който, тичайки, тя разпръскваше. Усещането бе сякаш спринтира през плажа, но някак си нереално заради всичките нападали фигури по улиците. Беше убедена, че са трупове.\nНе искаше да мисли за тях. Както не искаше да мисли и за грухтенето, усилващо се драматично зад гърба ѝ.\nТина рязко забърза, пусна турбото, затича се повече... доколкото можеше. Беше задъхана, зачервена, бореща се с гравитацията. Напънала до краен предел всеки мускул на държаното си в клетка тяло. Междувременно успя да извади дистанционното за гаража и да го активира. Не зацепи. "Мама ти дейба, лайно тъпо!", изпсува Тина.\nНаум. В момента дъхът ѝ беше прекалено ценен за излишни движения.\nГрухтенето вече се усещаше във врата ѝ.\nНатисна отново. И отново. И отново. И отново. И отново. И отново. И отново. И отново. И отново.\nТочно когато паниката я обля като вълна, вратата започна да се сгъва нагоре с бавно бучене сред облак пушилка. Тина директно натисна бутона за затваряне, после в миг на атлетична гениалност се плъзна под ролетката, но не успя да изпълни упражнението с десетка за красота. Вместо да се приземи гладко, тя закачи брутално метала, ожули коленете си, изгуби челника, но все пак се промуши навреме, преди вратата да се тресне зад гърба ѝ.\nУдар като от парен чук се разнесе в мрака и ако можеше да види пораженията, Тина щеше да се стресне от следа в метала, сякаш мотор се е приземил със сто в решетната щора. Последваха още няколко удара, всеки по-слаб от предишния. Тина, с леко хлипане, сополи по лицето и тресящо се тяло, започна да отстъпва назад, докато гърбът ѝ не се опря в първата колона на гаража.\nМина доста време, преди да се успокои. Очакваше, че очите ѝ ще свикнат с мрака, но освен зелените табелки EXIT в паркинга нямаше никаква друга светлина. Мина безкрайно много време. Според цъкалото в главата ѝ. Смартуочът нямаше батерия, смартфонът рязко се бе превърнал в поставка за кафе. В бързането беше забравила армейския часовник със светещ циферблат от по-бившето си гадже.\nВ друга ситуация би направила бърз разбор на връзките си.\nСега обаче усети някакво странно присъствие в тъмнината.\nТина си пое дъх и мобилизира цялата си налична смелост. Насочи фенерчето натам, където усещаше, че от мрака я гледат два броя очи. Светна. Демоничен поглед блесна в зелено и призрачно тяло се стрелна като обезумяло, за да избяга от светлината.\nЗвукът стресна чак нея самата. Фенерчето падна и се изтърколи надалече. Тя се сви на кълбо в очакване на смъртоносна захапка, но после веднага се окопити, извади ловко ножа и започна да замахва напосоки към въображаемия нападател. Крещеше:\n- Ела ми, бе! Копеле гадно! Ела, бе! Майка ти!\nОгромна злокобна сянка се очерта в светлината на фенерчето. После се сви и трансформира в уплашена муцунка, която нададе отчаяно "мяу". Тина се разрева. Не знаеше дали е от щастие. Не знаеше дали е от лудост. Не искаше и да знае. Протегна се за фенерчето, но все така без да пуска ножа.\nНасочи светлината към съществото, изкарало ѝ ангелите: оказа се мършава котка. Сива, улична превъзходна, без нашийник и с отрязано ъгълче на ухото. Котката явно отчете правилно вълните ѝ, защото замърка с настървението на казахстански акордеонист.\nТина въздъхна с облекчение и подаде ръка. Котето само това и чакаше - започна да се гали.\n"Как улична котка има такова доверие към хората?" - зачуди се Тина, но после изведнъж изтръпна. Нещото отвън вече не се чуваше. От това откритие, кой знае защо, тръпки преминаха по гърба ѝ.\nТина погледна котката, която на свой ред вдигна нос и го поклати в посока раницата. Не беше яла от седмици, повече от ясно беше. В друга ситуация Тина веднага щеше да сподели една консерва с новото си приятелче. Този път обаче реши да си даде пет минути за размисъл. Хвана котката и я вдигна нагоре, за да види дали е момченце, момиченце, или неопределен сексуално обект.\nКотката заби леко нокти, за да покаже характер, което ѝ донесе пускане обратно на земята и рязка загуба на доверие.\nСлед кратък размисъл Тина отсече:\n- Ще те кръстя Сатана. Някак си е унисекс. И ти отива!\nКотката не даде вид да има нещо против. Това развесели Тина. Осъзна, че за първи път се усмихва в Новия свят. Беше си обещала да не се поддава на емоции. Трябваше да отиде към колата си възможно най-скоро. Нямаше нужда от котка. От изобретяването на отровата за мишки насам тези животни имат само декоративна, антидепресивна функция.\nТина обаче нямаше диван, на който Сатана да я чака след работа. Защото отскоро нямаше мебели и дом. Работа пък нямаше отдавна. Даже липсваше и свят, от който да се потиска. Тези сложни състояния на духа бяха невиждан лукс в реалност, където те преследват петстотинкилограмови топки косми с огромни зъби.\n- Сбогом, Сатана.\nТина завъртя светлината на фенера и започна да търси колата си. Не беше трудно да я намери. Други почти нямаше. Гаражът беше толкова празен, че Тина отдалече разпозна синьото си хечбекче. Цъкна алармата и без звук мигачите просветнаха. Идеше ѝ да се затича, но знаеше, че трябва да пести сили.\nБавно се приближи до осветената отвътре кабина. Прахът бе влязъл и тук, но в по-малка степен. Колата изглеждаше, сякаш е прекарала в гаража поне век, а не повече от година. Тина отвори вратата, застана зад волана, запали и двигателят заръмжа мило под капака.\nЧак сега осъзна, че се е свила в неудобна поза, защото е с раницата на гърба. Освободи се, отпусна се за секунда, но усети как очите ѝ се затварят. Не беше лягала от три дни. При това, за разлика от старите периоди, без помощта на стимуланти.\nТина се унесе отново, но странен шум рязко я стресна. В просъница промърмори:\n- Мамка ти, Сатана!\nЗапали фаровете и замръзна на място. Срещу нея стоеше мъж с насочен пистолет. Той се стресна от светлината, инстинктивно закри очите си с една ръка, но бързо я отпусна, надигайки оръжие. Тина се сви, сякаш в очакване на изстрел. Вместо това чу:\n- Излизам, излизам.\nТина започна да се измъква. Замисли се за секунда дали да не се пресегне за колана.\n- Бързо! Бързо!\n- Излизам, спокойно!\n- Айде, ма! К"во се туткаш!\nТина се измъкна с вдигнати ръце, защото така я бяха учили по филмите. Даже игнорира обръщението с "м", което тъпакът използва.\nНе смееше да погледне човека в очите - хипнотизирано гледаше само в пистолета. Виждаше мъжа единствено като силует с бейзболна шапка на главата. Беше застанал предпазливо на повече от две крачки, така че дори урокът по отнемане на оръжие нямаше да ѝ помогне.\nПлюс това, едно е да скачаш в хола на фона на някакви клипчета, друго е да имаш насочен "Глок 17" в лицето. Тина почти се засмя на себе си - след всичките сървайвъл видеа вече можеше да различи "Глок" от "Берета" с лекотата, с която преди разпознаваше "Армани" и "Версаче".\n- Мръдни се де!\nТина се подчини, докато се замисли върху странния тембър на гласа му. Мъжът започна да се премества бавно. Тина последва танца му и неусетно размениха места и пози. Светлината на фаровете беше вече в лицето ѝ, но се страхуваше да закрие очи с ръка, за да не се изтълкува погрешно движението. Само сбърчи вежди.\nИзведнъж мъжът рязко свали пистолета и с най-голямото учудване на света попита:\n- Хриси? Ти ли си?\nТина направи разгневена физиономия - кой беше тоя тъпак, че да си позволява това?! Никой не ѝ вика така! Мразеше цялото си име, повръщаше от Хриси и Хриска, а след въпроса "с К или Х" присвиваше очи като в индийска сапунка. Целият поток от емоции по възможно най-далечен път я доведе до основната питанка, а именно - откъде този знаеше името ѝ, при това по лична карта. И кой, мамка му, беше това?\nТогава Тина разпозна мъжа.\n- Уат дъ фак?! - успя само да каже тя, преди да се строполи на земята.


Дефиниция улица Общата Стойност На Концепцията. Какво Е Това улица\nЛатинската дума callis, която може да се преведе като "път", дойде на нашия език като улица . Това е обществен път, който е между сградите и позволява движението на хора през въпросната местност.\nПонастоящем улиците са павирани, въпреки че в древни времена е било обичайно да се използва тротоар . Понякога има улици с пясък или мръсотия, особено на места с малък трафик.\nРазпространението на автомобили и физически лица се осъществява по улиците. Често се прави разграничение между улицата (пътят за автомобили, мотоциклети, велосипеди и други транспортни средства) и тротоара или тротоара (секторът, където хората ходят).\nКато цяло, улицата се простира докато пресече друга улица или докато се срещне с друго пространство, което прекъсва развитието му, като квадрат. Краят на улицата, от друга страна, може да се осъществи при пристигане на границата на града или когато маршрутът не продължава след прекъсване.\nИма много улици, които съществуват в света и които имат своя чар. Въпреки това, има някои, които се считат за най-зрелищни, очарователни, привлекателни и уникални в света. Имаме предвид следното:\n-Calle Gran Vía В Мадрид се намира тази rúa. Тя е построена в началото на 20-ти век и се е превърнала в един от най-емблематичните за испанската столица. В тази главна артерия, която се е превърнала в една от най-културните, се намират величествените сгради като известната Metropolis или Palacio de la Prensa. Той е известен като Испанския Бродуей и е, че има не само театри и множество театри, но и най-добрите мюзикъли в момента.\n-Abbey Road. В Camden (Лондон) е мястото, където се намира тази друга улица, известна с известния албум на The Beatles. Днес тя се превърна в задължителна спирка за безусловните фенове на групата.\n-Балдвин Стрийт. Тази улица не би могла да пропусне този списък, защото има "честта" да бъде най-стръмната в света. Той се намира в град Дънидин, който принадлежи на Нова Зеландия.\nУлица Ломбард. В Калифорния (Съединените щати) е това rúa, което е наистина единствено, защото е много тясно и извито. Следователно, туристите не се колебаят да го знаят на място, за да получат снимка на строгост.\nVia Dolorosa в Йерусалим, улица Pigalle в Париж или Baker Street в Лондон са едни от най-известните улици в света.\nВ символичен смисъл идеята за имената на улиците в космоса . Например: "Много е горещо в тази къща: ще отида на улицата за известно време, за да си поема дъх", "убиецът е казал на журналист, че когато се върне на улицата, първото нещо, което ще направи, е да потърси семейството на жертвата да поиска прошка . "\nПонякога понятието улица се използва като синоним на общественото мнение или на хората : "Политикът винаги трябва да слуша какво казва улицата", "Коментарът на улицата е, че отборът е играл добра игра и не заслужава да губи",\n© Copyright улица


Почина Тото Риина – последният "бос на босовете" на мафията | Dnes.bg Новини\nТой излежаваше 26 доживотни присъди за убийството на 40 души\n17 ное 2017 08:23, Вера К. Александрова\nПоследният "бос на босовете" на сицилианската мафия Салваторе (Тото) Риина почина на 87 години. Това съобщи вестник "Република", цитиран от ТАСС и БТА.\nРиина, известен с прякорите Звяра заради кръвожадния си нрав и Късия заради ниския си ръст (само 158 сантиметра), е починал в болница в северния италиански град Парма. Здравословното състояние на прочутия мафиотски бос се влоши след две операции, които му бяха направени, след като бе диагностициран с рак.\nОще по темата: мафияУбийстваСицилияприсъдиТото Риина\nРадо Шишарката преди 1 година\nБели птици...и куршуми...капки вино на пръстта над нас...Бели птици...ще останат....няма да ги видим в този час..\nАйде, сега Костов и после Бойко. Всеки по реда си.\nНЕ брат, няма вече " бос на босовете" разпуснаха мафията. Простено е всичко на всички :)\nИзгалежда май само на картинка си виждал Италия...\nа да те питам според теб Ватиканът кръжко ли е или частен клуб на любителите на голф...\nВ Италия има мафия, но има и държава. Не са едно цяло двете.\nе, ами има още цели 25 пъти да умира докато си излежи 26те доживотни присъди :)\nТоя за въри у Ада\nГоркичкия... А ако се беше родил в Банкя, можеше и да е премиер с чисто съдебно минало и 40 убийства.\nТук защо ли не си представям ген. Гоце - българския капо ди тути капи да лежи 20-30 г. в панделата? Те дребни риби не осъждат и на 2 дни, камо ли някой по-голям. Имаш ли пари, за теб закони няма. Тук никое длъжностно лице не е убито, защото пърдят в едно гърне с мафията.\nА ЦРУ какво е Верче? Или викаш, те са чисти като съза и изобщо нямат нищо общо с управлението на света...\nв това градче въздухът ли е токсичен,само такива ли се раждат ?\nКато измрат дъртите мафиоти ще остане само Бат Бойко като баш шеф на мафията\nМутра Фен Клуб преди 1 година\nДа вземат да направят един паметник на незнайния мафиот , че горя по две туби бензин да обикалям гробищата из цяла Мутроландия, като дойде задушнища .\nВойна на праха му.\nЕ и? преди 1 година\nИ ние трябва да ревем за него ли?\nИли по-добре да ревем за наште си мутри... същите онези, дето никой не знае колко души точно са затрили...


10 причини, които могат да забавят вашия Mac - iMagazin\n10 причини, които могат да забавят вашия Mac\nРаботата с бавен компютър е доста дразнещо изживяване. Ако вашият Mac показва признаци на забавяне, това не винаги означава, че непременно трябва да си купите нов. Ето няколко трика, които могат да накарат вашата машина да работи по-бързо.\nМахнете безполезните анимации\nПретоварването на стара машина с излишни анимации (като автоматичното скриване и показване на дока) отнема ценни ресурси, които могат да бъдат насочени към изпълняването на някои по-важни задачи (като отваряне на програма). От System Preferences > Dock можете да изключите ненужните анимации, да махнете увеличаването на размера на дока или да смените ефекта, с който се минимизират прозорците.\nИзключете ефекта на прозрачност\nНякои по-стари машини (особено тези преди 2012 година) могат да се претоварят, когато вършат твърде много неща едновременно. OS X е пълна с анимации, а един начин да освободите своя Mac от малка част от тях е като отидете в Settings > Accessibility и отбележите Reduce transparency опцията. Това ще премахне ефекта на прозрачност на някои менюта и програми в OS X.\nИзтрийте ненужните данни, които Safari пази\nБраузърът Safari може да съхранява страшно много информация, голяма част от която е ненужна. За да увеличите скоростта на своя браузър, отворете Safari менюто и изберете опцията Clear History and Website Data. Така ще загубите запаметените от приложението пароли за уеб сайтове и историята на вашето браузване, но ще се освободите от много системни файлове, които може да са забавяли Safari.\nНямате достатъчно RAM\nДобавянето на RAM памет към вашия Mac е доста драстична мярка, към която е хубаво да прибягвате само в краен случай. Ако след като сте изпробвали всички останали възможности, вашият компютър продължи да бъде бавен, може да се наложи да увеличите неговата RAM памет.\nСпрете някои ненужни процеси\nАко отворите Activity Monitor (намиращ се в папката Applications > Utilities), ще можете да видите всички процеси, които се изпълняват в момента. От тук можете да спрете някои от ненужните процеси (като Chrome приложението, консумиращо доста от ресурсите на вашия компютър). Трябва да подходите внимателно, за да не спрете някои важен за вашия Mac процес, защото това може да доведе до доста неприятни последици.\nХард дискът ви може да бъде повреден\nМожете да проверите състоянието на вашия хард диск чрез Disk Utility приложението. Този инструмент може да сканира и да провери за проблеми хард диска на вашия Mac. Ако бъдат открити нередности, Disk Utility ще ви посъветва как да процедирате.\nАко не сте рестартирали с дни или седмици вашия компютър, това може да доведе до забавянето му, тъй като през това време са се натрупали много системни temp, swap и cache файлове. След като направите рестарт те ще бъдат изчистени, което може да направи вашия Mac по-бърз.\nИнсталирайте последните версии на вашия софтуер\nПо принцип не е препоръчително да използвате стари версии на приложенията и операционната система на вашия компютър. App Store за Mac, представен в OS X 10.6, ви дава възможност да проверите дали софтуерът, който ползвате, е актуален. От тук можете да ъпдейтнете вашата операционна система, както и някои приложения.\nИзтрийте нежеланите приложения\nАко разполагате с по-стар Mac (особено такъв с традиционния въртящ се HDD, вместо с неподвижния SSD), е добре да изтривате ненужните приложения. Поради механиката на въртящите се дискове (глава за четене/запис търси постоянно информацията на диска, докато той се върти), ако вашият диск е претоварен с много информация, то времето за отварянето на дадено приложение може да се увеличи.\nМахнете ненужните widget-и (джаджи)\nWidget-ите могат незабелязано да консумират доста ресурси от вашия компютър, ако са оставени включени и работят в бекграунда. За да ги изключите или да премахнете ненужните от тях, отидете в панела с widget-и (като изберете Dashboard от вашия док) и натиснете минус на най-безполезните.\nВие сте тук:>Начална страница>Съвети>10 причини, които могат да забавят вашия Mac към върха Разгледай статиите


Над 3000 кукери от цяла България - маскирани мъже, жени и деца разтърсиха днес Симитли и близкото шосе за Гърция със своите танци. Звън на чанове пък огласи цялата община. Магията на кукерството завладя града на 14-ия фестивал на кукерските и маскарадни игри „Симитлия – Древната земя на кукерите”.Плашещи маски, уникални костюми, феерия от танци, носии и усмивки, атрактивни образи на попове, младоженци, старци, мечки, мечкари, представяне на български традиции и обичаи. Не липсваха и причудливи и нехарактерни герой като шейх с камила насред зима, няколко бежанци също се озоваха в Симитли, но бяха строго охранявани от полицията.Зло тази година няма как да има в община Симитли. Защото то бе прогонено от сурвакарите, които наричаха за здраве на хората, за берекет в нивите. Зрителите не спряха да снимат с телефони, фотоапарати и видеокамери шоуто на кукерите в Симитли, в което участваха от деца на 2 години до пенсионери на 85 години. „Този наш празник е крепост на българщината, на българския дух. Да живее Симитли, Бог да пази България. На многая лета", поздрави всички кметът на община Симитли – Апостол Апостолов.На стадиона се редуваха различни обичаи, претворени от талантливите сурвакари. Никак не бе случайно, че група „Веселяци" от Петрич даде старт на уникалния парад на сурвакарите. Палитрата от пресъздадени с чувство за хумор образи бе огромна и създаде много емоции и радост на зрителите. „За хората в нашата община да си кукер е начин на живот. Не пестим нито време, нито нерви, нито пари, за да сме всяка година с нови костюми и да представяме нови сценки и обичаи.


Четири варианта за работата на училищата при нова COVID вълна - Парламентарни избори - България - Новините на NOVA - NOVA\nЧетири варианта за работата на училищата при нова COVID вълна\n18 август 2021 11:53 Обновена в 19:32\nНасоките бяха представени в НС от образователния министър\nМинистерството на образованието и науката (МОН) разработи четири варианта за работа на училищата, детските градини и Центровете за подкрепа на личностното развитие (ЦПЛР) през новата учебна година. Те ще се прилагат в зависимост от развитието на епидемичната обстановка. Това каза от парламентарната трибуна образователният министър проф. Николай Денков.\nЗа основа са използвани показателите за разпространението на COVID-19 според сценариите на Министерството на здравеопазването за развитие на пандемията.\n“След две тежки години на обучение в условията на пандемия МОН прави всичко възможно да подготви образователната система за поредната вълна от COVID-19, така че да осигури възможно най-качествено обучение с възможно най-малък риск за здравето на учениците, техните преподаватели и семействата им", подчерта проф. Денков.\nМОН спира приема на заявки за "Отново заедно"\nПо думите му анализът на МОН за ефекта от дистанционното обучение е показал сериозни образователни дефицити за големи групи ученици. "Затова нашата цел е осигуряване на максимално продължително присъствено обучение през предстоящата учебна година”, посочи министърът. И обясни, че насоките предвиждат условия за преминаване към електронна среда само в краен случай и най-вече на локален принцип – отделен клас или училище. Образователните институции в цялата страна ще бъдат затваряни само при крайна необходимост и при тъмночервено ниво на заболеваемост - когато заболелите са над 500 на 100 000 души за последните 14 дни.\nОгнище на COVID на детски лагер в Приморско\nПри най-лекия, "зелен" сценарий със заболеваемост, по-ниска от 100 на 100 000 души, и при "жълтия" сценарий - с болни от 100 до 250 на 100 000 души, образователните институции ще работят, спазвайки насоките на МОН и МЗ за намаляване на рисковете от предаване на инфекцията. При единични случаи на деца и учители с COVID-19 директорът, след задължително предписание на РЗИ, ще карантинира цялата паралелка и децата ще учат електронно. Ако само един ученик в класа е карантиниран като контактен, само за него директорът ще организира електронно обучение.\nДиректор на детска градина поиска декларация, че родителите имат ваксина\nПри заболеваемост от 250 до 500 на 100 000 души на национално или областно ниво - в т.нар. "червен" сценарий, училищата работят по определен от МОН график за преминаване към електронно обучение. Мерките за отделни училища със случаи на COVID-19 са идентични с тези от зеления и жълтия сценарии. Ако броят заразени ученици и персонал от присъствените паралелки нараства, директорът предлага на министъра училището да премине към електронно обучение. В този случай трябва да се осигури максимално дълго присъственото обучение на учениците със специални образователни потребности.\nОстава възможността за дистанционно обучение на отделни ученици по здравословни причини, удостоверени с медицински документ. Освен това ученик може да премине към електронно обучение за повече от 30 дни по желание на родителите и след разрешение\nна началника на Регионалното управление на образованието. Разрешение се дава на базата на информацията за успеха, отсъствията и ангажираността на конкретния ученик. Задължително е избралите да се обучават дистанционно да обезпечат сами електронното си обучение.\nКои ученици ще започнат годината онлайн и кои присъствено ще е ясно чак между 1 и 5 септември, в зависимост от хода на пандемията.\n„Очаквам, че тогава България ще бъде около „червената” или „тъмночервената” зона и ще се решава регионално - където е възможно ще започне учебната година”, заяви проф. Николай Денков.\nАко тази прогноза се сбъдне, на 15 септември много деца могат да останат по домовете. Според математици е възможно това да са по-големите ученици от София и Бургас - областите, които се очаква първи да се оцветят в червено. „Прогнозата за момента е най-лошата, която можеше да се предвиди изобщо. Към 1 септември аз очаквам да има около 2000-2500 заразени”, коментира проф. Огнян Кунчев.\nЗа октомври прогнозата е цялата страна да е „червена”. „Започва периодът, който е естествен за разпространяването на простудните заболявания. И тогава пак ще влезем в онази позната експоненциална картина – тоест много силно увеличаване на бройката”, каза още Кунчев.\nС предимство да са в клас ще са най-малките ученици за сметка на по-големите, които е възможно отново да прекарат голяма част от годината в онлайн подготовка, призна образователният министър.\n„Това, което ще се опитаме е максимално децата от 1 до 4 клас да бъдат присъствено, включително и в „червената зона”. Единствено, ако има много заболели деца и учители, тогава ще се преминава към затваряне”, каза Денков.\nСвиленски: По-правилното за БСП и за България е да не се приема оставката на Нинова


Знаете ли, че... Фидел Кастро държи рекорда за най-дълга реч? | Az-jenata.bg\nЗнаете ли, че... Фидел Кастро държи рекорда за най-дълга реч?\nТой посещава България два пъти\n28 Ное 2016|\nНа 26 ноември кубинските власти официално обявиха новината за смъртта на сочения за един от най-големите диктатори в световната история – Фидел Кастро. Докато улиците в Куба затихнаха от новината, в САЩ имаше и такива кубинци, които излязоха, за да празнуват смъртта му.\nКастро се ражда през 1926 година. Той е плод на връзката между заможен търговец и една от слугините му. Фидел има двама братя и шест сестри. Днес в рубриката ни „Знаете ли, че...?“ споделяме някои любопитни факти за него.\nЗнаете ли, че Кастро е роден на петък 13-ти? Месецът е август.\nПолитическите отношения между САЩ и Куба се влошават, когато Куба установява дипломатически отношения със Съветския съюз.\nПрез 1961 година получава Ленинска награда за мир от съветското правителство.\nЗнаете ли, че е имало повече от 600 опита за убийство на Фидел Кастро от ЦРУ, докато е бил на власт?\nПочти винаги кубинският диктатор се е появявал на официални срещи с военната си униформа.\nФидел Кастро държи рекорда за най-дълга реч – цели 4 часа и 29 минути, на 26 септември 1969 година на среща на ООН.\nКастро посещава България два пъти – през 1972 и 1976 г.\nТрима от неговите синове са кръстени на Александър Велики – Алексис, Алехандро и Александър. Смята се, че той има повече от седем деца, тъй като е имал и много любовни връзки.\nЗнаете ли, че Фидел Кастро и Нелсън Мандела имат обща книга? Тя се казва „How Far We Slaves Have Come!“\nПриживе Кастро отказвал личността му да се приема като култ. Затова в Куба няма улици, сгради или институции, които да носят неговото име.\nКастро управлява Куба в продължение на 5 десетилетия. Това го прави третият държавен глава, най-дълго заемал такъв пост, след кралица Елизабет и краля на Тайланд.\nПрез 1945 година Кастро започва да следва право в университета в Хавана.\nПрез 1947 година се присъединява към Партията на кубинския народ.\nПриемайки марксистко-ленинския модел на развитие, Кастро превръща Куба в еднопартийна социалистическа държава.\nЗнаете ли, че... Мишел Обама е била декан на университет?\nЗнаете ли, че... Земята не се завърта около оста си за 24 часа?\nЗнаете ли, че... по време на холокоста умират около 6 милиона евреи?\nПрез 2006 година предава управлението на своя брат Раул Кастро, тъй като има здравословни проблеми. Две години по-късно Раул встъпва официално в длъжността президент на Куба.\nИма редица емблематични снимки на Кастро, на които той е заснет с пура в ръка. През 1985 година той се отказва от вредния навик. „Най-доброто нещо, което можете да направите с тази кутия пури е да ги дадете на врага си.“


Велико Търново посрещна Световната седмицата на кърменето с пикник в парк „Дружба” – Радио Велико Търново\n02.08.2017 02.08.2017 Радио Велико Търново\tКоментарите са изключени за Велико Търново посрещна Световната седмицата на кърменето с пикник в парк „Дружба”\nДесетки майки, заедно с техните деца и близки се включиха в пикник за кърмачета, който бе организиран във Велико Търново. Сред природата в парк „Дружба” те споделиха преживявания и моменти от майчинството. Инициативата се провежда за поредна година по случай Световната седмица на кърменето, която се отбелязва от 1 до 7 август. Организатори са Община Велико Търново, Център за родители „Happy Mums”, Регионалната здравна инспекция и Младежкият дом в старата столица.\nПразникът в парка предложи много игри и изненади за участниците. Всеки можеше да изрази таланта си и да сътвори емоционални и въздействащи писмени послания в подкрепа на кърменето. Раздадени бяха и десетки награди – ваучери за пазаруване в голяма търговска верига.\nИнициативата бе открита от заместник-министъра на труда и социалната политика Росица Димитрова и от директора на общинската дирекция „Социални дейности и здравеопазване“ д-р Диляна Вачкова. Те споделиха, че пикникът за кърмачета се е превърнал в традиционен празник и е един от многото примери за устойчивата социална политика, провеждана във Велико Търново.\nДесет души с положителни проби за COVID-19, 7 са от абитуриентския бал във Велико Търново\n10 души, 7 от които са били контактни по време на абитуриентския бал в събота вечер във Велико Търново, са с положителен тест за коронавирус. За това информират от Областния оперативен щаб за борба с ковид-19. Двама от тях са настанени за лечение в болница, а останалите са на домашно лечение. Сред заразените са абитуриенти, […]


ПРОГНОЗА ЗА ВРЕМЕТО НА 8.03.2015 - НДТ, Добрич, България\n2022-05-27 @ 18:46 EEST\nПРОГНОЗА ЗА ВРЕМЕТО НА 8.03.2015\n2015-03-07 @ 16:39 EET\nСофия. През денонощието ще настъпи слабо подобрение на времето. Валежите в повечето места ще продължат, но вече ще са по-слаби, предимно от сняг, в крайните югозападни райони и на места в Източна Тракия от дъжд. Почти без валежи ще остане в най-източната част от страната, където ще има и слаби разкъсвания на облачността. Там ще продължи да духа умерен и силен вятър от североизток, в останалата част от страната ще е предимно умерен. Температурите ще остават почти без промяна. Сутринта ще са между минус 4° и 1°, в близост до морското крайбрежие до 4°-6°, максималните в повечето места от -1° до 5°-6°. Такава е прогнозата за времето, съобщи за Агенция „Фокус” дежурният синоптик от Националния институт по метеорология и хидрология (НИМХ) при БАН Орлин Лазаров.\nПо Черноморието ще се задържи предимно облачно, почти без валежи. Ще продължи да духа умерен и силен североизточен вятър. Температурите през дена ще остават постоянни, около 5°-6°. Вълнението ще е 4-5 бала /умерено и силно/. Температурата на морската вода е около 6°. В планините ще продължи да превалява сняг, но вече по слаб. Вятърът по билата ще е умерен и силен, предимно от изток. Ще бъде с намалена видимост. Температурата на 1200 м.н.в ще е около минус 4°, на 2000 м. около минус 8°.\nВ началото на седмицата над страната ще преобладава облачно време. На отделни места ще има слаби превалявания от сняг, в източните райони – от дъжд. Ще духа слаб до умерен североизточен вятър. Минималните температури ще бъдат между минус 3° и 2°, а максималните – между 1° и 6°. В средата на седмицата вятърът ще се ориентира от запад и дневните температурите слабо ще се повишат. Валежите, в повечето райони, временно ще спрат.\nПРОГНОЗА ЗА ВРЕМЕТО НА 8.03.2015 | 0 брой коментари | Регистрация


Да говориш сам на себе си - това може да бъде решение на сложни проблеми\nHome Да говориш сам на себе си – това може да бъде решение на сложни проблеми\nДа говориш сам на себе си – това може да бъде решение на сложни проблеми\nПубликувано на 08.05.2018 от Mari | 0 коментара\nДа си говориш сам не винаги е признак на лудост. Често това може да се окаже решение на някои трудно разрешими проблеми\nОказва се, че хората изпълняват задачи много по-добре, ако мислят на глас. Когато човек си говори сам допуска 78% по-малко грешки. Това откритие е направено от изследователите от университета в Нотингам Трент. В техния експеримент взеха участие 35 души. Доброволците изиграха сложна игра с карти, разказва The Daily Mail .\nДокато участниците са играли мълчаливо, направиха 45 грешки. А когато размишляваха на глас, са направили само 10 грешки. Учените казват: чуването на собствените мисли помага на човек да се концентрира. Този метод е най-подходящ за решаване на проблеми, изискващи когнитивна гъвкавост.\nПо-рано служители на Имперския колеж в Лондон и Кралския колеж по музика установили, че класическата музика помага на мъжете да спечелят в бордните игри. Рокът ги разсейва от играта и им пречи да спечелят. Шансовете на жените да печелят докато слушат музика не се променят и обикновено печелят по-често.\nПубликувано в: Образователни Етикети: да си говориш сам, проблеми, решаване на проблеми\nВърнах се в родния си град, за да се излекувам\nКакви опасности крие използването на марихуана за тийнейджърите?\nОт половин година не изпитвам алкохолен глад


Заловиха пиян шофьор в Асеновград - 24plovdiv.bg\nhttps://www.24plovdiv.bg/novini/article/10330246 Заловиха пиян шофьор в Асеновград Заловиха пиян шофьор в Асеновград 24 часа Пловдив онлайн www.24plovdiv.bg\n27.10.2021 12:10; 24 часа Пловдив онлайн\nПиян шофьор е бил заловен от полицаи в Асеновград снощи, информираха от ОД МВР Пловдив.\nОколо 22 ч., на пл. „Възраждане“, униформените спрели за проверка лек автомобил „Хюндай“. С дрегер е установено, че 47-годишният водач е с над 1,5 промила алкохол в кръвта. Срещу него е образувано бързо производство, задържан е за едно денонощие.


Да купя нови хапчета Xtrazex in Kardzhali\nXtrazex in Kardzhali Bulgaria\nКак да си купя хапчета Xtrazex in Kardzhali\nHow to buy in Kardzhali Xtrazex\nМного мъже in Kardzhali мечтаят за по-дълъг кръв към пениса и по-трудно ерекция, а също и за по-голяма издръжливост по време на секс.\nПоръчайте хапчета Xtrazex (Kardzhali, Bulgaria)\nЗа да закупите в България на нови шипучие хапчета за потентност с доставка in Kardzhali, попълнете формата за поръчка името си и пин телефонен номер. Оператор обработи кандидатстват в най-кратък срок и ще се свърже с вас за уточняване детайлите на поръчката.\nНе забравяйте, че нищо не прави! Плащането на поръчката се извършва при получаване на in Kardzhali! Действайте! В момента на официалния сайт действа на специална цена с 50% отстъпка! Вземете повече таблетки по икономически цена!\nin Kardzhali разполага с бърза куриерска доставка!\nReviews about Xtrazex in Kardzhali\nTo pre-order Xtrazex in Kardzhali 50% each


Продуктов код: STOL-1171\nУдобен модел със стилен и изчистен дизайн. Изключително подходящ за СПА и козметични салони. Столът е оборудван с всички екстри, присъщи на най-актуалните модели.СТОЛЪТ СЕ ПРЕДЛАГА БЕЗ ВАНИЧКА!Характеристики:Широка и функционална метална основа. Идеална за поставяне на ваничка и други необходими материали за работата ви. Издръжлива на натоварване.У..\n*Широчина: 63 см\n*Дължина: 118 см\n*Височината е регулируема от 68 до 100 см


Начало - Актуално - за НПО - Старт на информационна кампания за правата на пациента\nСтарт на информационна кампания за правата на пациента\nИнициативите в информационната кампания ще продължат 2 месеца (от средата на месец март до средата на месец май), като пикът на кампанията ще е на 18 април 2010 г., когато се отбелязва Европейският ден за правата на пациента.\nНа 16 март 2010 година (вторник), от 12:00 часа в Пресклуб София Прес се проведе пресконференция на тема:\nИнформационна кампания за Европейския ден за правата на пациента.\nРезултати от анкета относно планираните промени в здравеопазването\nНа пресконференцията бяха обявени откриването на Информационен център за правата на пациента и предстоящите инициативи по повод отбелязването на Европейския ден за правата на пациента.\nБяха представени и резултатите от експресна анкета, проведена сред пациентските организации, членове на НПО, относно предложените промени в лекарствената политика и здравноосигурителната система.\nД-р Станимир Хасърджиев, председател на Национална пациентска организация (НПО), който представи целите и ползите от Информационния център в помощ на пациента;\nЕвгения Адърска, зам.-председател на Национална пациентска организация, която представи предстоящите инициативи във връзка с Европейския ден за правата на пациента;\nБагряна Маркова, началник отдел „Информация и връзки с обществеността”, която обясни какви сигнали могат да подават пациентите към НПО;\nЕвгения Нинова, началник отдел „Финансов контрол” към НЗОК, която описа как пациентите да следят за спазването на правата си;\nСилви Гаврилов, член на УС на НПО, който представи становището на НПО по актуалните реформи в здравеопазването.\nМащабната информационна кампания по повод Европейския ден за правата на пациента ще стартира с излъчването на 2 телевизионни клипа, 1 радио спот и 1 печатно каре, чиято цел е популяризирането на новооткрития информационен център. На гореща линия 0700 10 515 (всеки делничен ден между 10 и 17 часа, на цената на 1 градски разговор от цялата страна) и на сайта на НПО - www.npo.bg - пациентите ще могат да се информират за своите здравни права.\nЕвропейският ден за правата на пациента се организира за четвърта поредна година от организацията Active Citizenship Network. Инициативи се провеждат във всички държави членки на ЕС. Целта на инициативите е да се повиши информираността на пациентите относно техните права, както и да се насърчат институциите в съответните държави да предприемат необходимите поличитески действия за дефиниране на правата на пациента и тяхното спазване.


Отрицателни са пробите на 4-годишното дете от Велико Търново и - Новини 24/7\n2020-03-26 / 11:38:52 / България / btvnovinite.bg\nОтрицателни са пробите на 4-годишното дете от Велико Търново и ...\nОтрицателна е пробата за коронавирус на 4-годишното дете във Велико Търново.\nОтрицателни са пробите на 4-годишното дете от Велико Търново и неговата майка. Те бяха изследвани след създалото се напрежение в търновската болница.\nДетето бе прието там е с двустранна бронхопневмония, а според майката Мариета Томова лекарите не са взимали необходимите спешни мерки, а състоянието му е неглижирано.\nРъководството на търновската болница: Няма основание за паника и тревога Предстои да излезе резултатът от теста за коронавирус на 4-годишното дете\nОт болницата заявиха, че няма основание за паника. По думите на шефа на здравното заведението състоянието на детето е стабилно.\nМомиченцето е постъпило с остри болки в гърдите и корема. Направени са му изследвания и то е диагностицирано с двустранна бронхопневмония. Назначено му е лечение с антибиотици.\nКоронавирусът и България Ананиев удължи мерките срещу COVID-19 до 13 април Огромни опашки по КПП-тата в Пловдив заради декларацията за пътуване Абсурден казус в Пловдив: Петокласник заглуши учителя си във виртуалната класна стая Обучение онлайн: Какъв е опитът на Холандия Д-р Емануил Найденов: Разликата между грипа и коронавируса е, че вторият придоби известност Николина Ангелкова: Усилията ни това лято ще са насочени към вътрешния пазар Затварят парламента заради извънредното положение Летище за паркинг: Ще поеме ли площадката до с. Узунджово стотиците камиони? Със съдействието на МВнР: 500 българи са се върнали в страната за последните две седмици 243 са вече болните от коронавирус у нас Доброволци на първа линия: Кои са хората, притекли се на помощ в "Пирогов"? Заразени медици в Пещера: Затегнати ли са мерките срещу вируса в града? Бетонни прегради спират движението по пътищата до Велико Търново Радиоефирите се обединяват в подкрепа към българските медици Повдигнаха две обвинения на Каролев, определиха му гаранция 50 000 лв. Радиa в подкрепа на медиците: "Ако си дал" на всеки кръгъл час Българка почина от коронавирус в САЩ Чак след запитване от bTV започнаха да искат декларации и от пътуващите с влак Ген. Мутафчийски: Само твърдите мерки дават резултат, ние сме царе на изключенията Ексклузивно: Разказ на една от първите заразени с COVID-19 у нас\nЗаразени* Нови случаи Починали Излекувани България 243 1 3 4 Света 475170 4202 21358 114787 Заразени* Нови Починали България 243 1 3 Света 475170 4202 21358\n2020-04-05 / 18:24:44 / България\nЗа периода от 13 март 2020 г. до отмяна на...\n......... от 13 март 2020 г. до отмяна на извънредното положение държавната субсидия по Закона за политическите партии няма да се дължи. За това гласува Правната комисия в Народното събрание. От ГЕРБ поискаха до отменянето на извънредното положение да не се начислява и дължи държавна субсидия. БСП също гласува за предложението.\n2020-04-05 / 18:12:33 / България\nТази седмица броят на заразените с COVID-19 в световен мащаб...\n......... и на техните клиенти. „Слагам маска, предпазвам се, излязох да напазарувам. Гледат ме като луда, че се дърпам от хората, а те се събират и не им прави впечатление, че утре може да починат“, казва Светла Конова. Въпреки извънредното положение обаче все още има хора, които отказват да спазват карантината.\n2020-04-05 / 18:12:23 / България\nГлобите за нарушения на ограниченията, свързани с извънредното положение, ще...\n......... 000 лева да бъде намалена на от 500 до 2000 лева при първо нарущение лв. и от 2000 до 5000 лева при повторно нарушение. Нарушенията, за които се налагат тези санкции, са посещение на паркове и струпване на хора при физическите лица и неспазване на ограничителните мерки при търговските обекти.


Какво влияе на потентността при мъжете - Maxisize\nИнтимна близост е важна част от живота на всеки мъж. А качеството на сексуалния живот пряко зависи от активността, така и на представители от мъжки пол винаги се притесняват за собственото си здраве. За да се избегнат проблеми в сексуалния живот, трябва да знаете, че влияе на потентността при мъжете.\nНе само възрастови промени оказват влияние върху потентността, има още някои фактори:\nприем медикаментозных лекарства.\nВажно!Дори здрави хора трябва да се обърне внимание на начина си на живот, за да се избегнат проблемите в бъдеще.\nХраната е основният фактор, който влияе върху състоянието на здравето, особено на мъжката сила. Някои продукти са вредни влияят на потентността, други — подобряват функционирането на половата система и повишават либидото.\nЗа най-опасните продукти, употребата на които води до влошаване на ерекция, са:\nТлъсто месо. Месото съдържа протеини, който е необходим за организма, особено за мъжете, но тлъсто месо носи повече вреда, отколкото полза. В него има голямо количество холестерол, което води до нарушаване на работата на кръвоносните съдове. Освен това повечето месни продукти съдържа женски хормони, което влияе негативно върху здравето на мъжете.\nГазирани напитки. В тях се съдържа много захар, а също и вредни добавки. Това води до намаляване на тестостерона и намаляване на активни сперматозоиди. Честата консумация на газирани напитки намалява нивото на тестостерон в кръвта\nСоя. В малки количества соя няма да донесе вреда на организма, но ако напълно да замени месни продукти, соя, тогава ще падне нивото на тестостерон, което може да доведе до импотентност.\nЗаведения за бързо хранене. Храна от заведения за бързо хранене е пагубно за всяко тяло, и мъжете е добре да се избягват такива храни.\nКолбаси. Наденица, кренвирши и колбаси, сега са произведени почти без месо, но в тях се съдържа аромати и консерванти.\nНегативно влияние може да окаже и продукти, които се считат за полезни. Яйцата са необходими мъжки организъм, защото в тях се съдържат протеини, но в норма се счита употреба на едно яйце за два дни.\nАко се консумира по-голямо количество от продукта, то това ще има отрицателно въздействие. В яйцата се съдържа холестерол, а в един филм, който палта яйце, съдържа вещество, което прави по-лошо функцията за раждането на деца.\nСъщо така трябва да знаете, че влияе на мъжката потентност положително. Към тези продукти се отнасят месото и рибата, се дължи на високото съдържание в тях на протеин.\nСтрува си да изберете само постно месо, в противен случай неговата употреба ще доведе до обратния ефект.\nОт риба е да се избере скумрия и писия, както, препоръчително да се използва в варени. Също така е протеин се съдържа в млечните продукти и яйцата, като на пиле, така и в пъдпъдъчи.\nМиди, скариди и стриди също си заслужава да се направят в диетата, в тях има и полезни за мъжката сила елементи. Трябва да се консумират ядки особено полезни са орехите в чук формата им може да се смесва с мед или със сметана.\nОт зеленчуци положително влияние зеле, морков, репички и целина. От зелените си струва да се направят в диетата магданоз. Сладко от съществено значение за добро здравето на мъжете, но само на мед, шоколад и сушени плодове. А ето торти и сладкиши, напротив, имат отрицателно въздействие.\nЗа да се засили производството на тестостерон в мъжкото тяло, са необходими физически натоварвания.Затова е желателно да посещавате фитнес зала за занимания с гири и във фитнеса, това ще позволи на:\nнамаляване на производството на естроген (женски хормон);\nза намаляване на нивото на нервно напрежение;\nЗа да занимания във фитнеса само положително влияе върху сексуалната активност, трябва да се обърне внимание на някои моменти. Не си струва да се обучават прекалено много, иначе това ще доведе до физическа истощенности и угнетенному състояние.\nСъщо така не трябва да преяждат, за да натрупате маса, това води до сънливост. Много атлети използват хормонални препарати, което не се препоръчва. Може да се прилага само аналози на тестостерон, и само след консултация със специалист.\nБягане се счита за най-лесно и полезно вид физическа активност. Бягането е полезно за ефикасност, ако не се прекалява. Кратко бутам допринасят за изработване на тестостерон. А ето дълги разстояния не е препоръчително да се минава през, тъй като това може да намали нивата на този хормон.\nНиска физическа активност допринася за увеличаване на теглото и подобряване на нивата на холестерола, което води до проблеми с ерекцията.\nПсихическото състояние на мъжа\nСъстояние на потенция зависи от психологическото състояние на човека, особено при по-млади момчета. Те могат да се появят проблеми от сексуален характер се дължи на преживявания, а също и заради неуспешен опит.\nСекси гафове оказват голямо влияние върху психическото състояние. В резултат на интимна близост причинява стрес и страх, че ако се повтори отново.\nПри възрастни мъже проблеми с ерекцията може да се дължи на стрес или депресия. По време на депресия човек не се интересува от живота, да бъде в лошо настроение, и съответно, тя се намалява либидото.\nВ такова състояние той просто престава да изпитат желание за секс. Също влияят зле на нервната работа, недостатъчна почивка. Трябва да се спи около 7-8 часа на ден, за да нервната система успевала да се възстановява.\nПроблеми с потентността най-често се появяват при несигурни в себе си мъже, има дори и психологическа импотентност. Тя може да се появи във всяка възраст, има различни причини да я прояви. Това могат да бъдат, както на травми, така и страх от провал.\nНамаляване на сексуалното желание и проблемите с ерекцията, понякога може да бъде причинено от честата смяна на партньора. Човек започва да губи интерес към представители на женския пол. Предателство също може да предизвика проблем с ерекцията, това се дължи на чувството за вина, което той изпитва.\nОтношения с жена, са от голямо значение и могат да влияят върху сексуалната активност. Проблеми възникват, ако една жена не е доволен като сексуален партньор, или изразява недоволство, без да оказва подкрепа.\nИменно жената може да помогне да се справят с трудностите в личния живот. Търпение и подкрепа даде на човек увереност в себе си.\nВажен фактор е и състоянието на здравето, защото някои заболявания пречат на сексуалния живот. Проблеми със сърдечно-съдовата система, причинени от закупоркой съдове, което също не допринася за приливу на кръв към пениса орган.\nПростатит, което е причинено от възпаление на простатната жлеза, води до затруднения в интимния живот, но навременно лечение позволява да си върне изгубената ерекция.\nЗа здравето на половите органи на опасни заболявания, като епилепсия, множествена склероза и болестта на Паркинсон.\nЗатлъстяването намалява производството на мъжки хормони и повишава производството на женски. Наднорменото тегло се дава на по-голямо натоварване на сърцето, което води до проблеми с плавателни съдове. По този начин, намалява сексуалното желание и се влошава здравето.\nПрием на някои медикаменти имат отрицателно въздействие върху мъжкото тяло, особено лекарства, които съдържат женски хормони. Затова преди започване на лечение трябва да разберете, че влияе на потентността при мъжете, и да намери алтернативен начин на лечение.\nОказват влияние върху мъжкото здраве и вредни навици, като тютюнопушене и употреба на алкохол. Пушенето нарушава притока на кръв в областта на малкия таз, намалява производството на тестостерон в организма, влошава качеството на спермата.\nНикотинът намалява достъпа на кислород до клетките на организма, което води до влошаване на състоянието на кръвоносните съдове, намаляване на детородной функции. Негативните последици се проявяват веднага, но няколко години по-късно, особено на 40 години, започват проблемите в интимния живот, които могат да доведат до пълна импотентност.\nМоля, обърнете внимание!В зряла възраст е много сложно да се възстанови здравето, в някои случаи медицината е безсилна.\nМного мъже, алкохол и ви позволява да се удължи полов акт, но този начин носи необратими последици в бъдеще.\nЛюбимата на много мъже бирата съдържа в състава си женски полови клетки, което води до намаляване на производството на тестостерон и проблемите с ерекцията.\nЧестата консумация на бира е причина за появата на бирения корем, намаляване на сексуалното влечение, импотентност.\nНедостатъчен сън намалява нивата на тестостерон на 10%, дори и при по-млади момчета. Затова всеки ден е нужен пълноценен сън. Трябва да може да избягате от работници на случаи, да намерите време за почивка и восьмичасовой сън.\nАко при мъжете нервна и трудна работа, постоянна тревожност и стрес ще се отрази на потентността. Ако един мъж редовно се уморява, това води до хронична умора и намаляване на сексуалното желание.


Здравословен навик според зодията | Teenproblem.net\nЗдравословен навик според зодията\nКогато говорим за поддържане на форма, всеки спазва различни диети, прави различни упражнения и има различни навици. Ето как зодиакалните знаци се грижат за себе си.\nЛъвовете не се палят лесно по някакви здравословни тенденции. Те знаят, че доброто насторение и положителната гледна точка са най-важни за доброто състояние и затова се смеят много, угаждат си. Търсят златната среда - не се хранят прекалено обилно, но и не гладуват. Не спротуват много активно, но и не се заседяват на едно място.\nТези знаци са перфекционисти във всяка сфера в живота си. Затова и мечтаят за перфектната фигура, почти никога не са доволни от килограмите или вида си. Обсебени са от диетите, гладуват, често се измъчват и много се критикуват. Смята се, че много представители на тази зодия страдат от булимия.\nНа тях много бързо им доскучава и не искат да допуснат да водят скучен живот. Постоянно трябва да са активни и да се запознават с нови хора. Затова често ходят във фитнеса, в салона, да тичат. Записват се на много нови курсове - танци, бойни спортове и така са в перфектна форма.\nСкорпионите могат да са много дисциплинирани, когато се грижат за фигурата си. Пият много вода на ден, което им помага. Понякога дори има дни, в които пият само вода, за да се пречистят. Не спазват определена диета дълго, но често си правят такива пречиствания и карат само на вода, плодове, салати и т.н. Ходят пеша доста.\nСред най-активните зодиакални знаци са, обожават спорта. Харесва им да пробват много неща - тичане, каране на велосипед, плуване, предпочитат да са на открито, а не да се затварят във фитнеса. Ходят по екскурзии, походи, разходки в планините - това ги зарежда с настроение и енергия.\nКозирозите не следят точно какво ядат или кога го ядат, но пък се вманиачават по друго - количеството на храната. Гледат да си сипват малки порции, следят грамажите, когато разглеждат меню. Не спортуват, но пък се лишават от десерти. Ядат често, но по малко.\nТези зодиакални знаци често се хранят разделно. Един ден хапват само месо, друг само картофи, трети само сладко, четвърти - само зеленчуци. Редовно разделят храните и по цветове - например един ден ядат само лилави зеленчуци, друг - само зелени.\nРибите често се увличат по модерната в момента диета, която спазват любими техни знаменитости или техни приятели. Но много обичат сладко и газирани напитки и невинаги издържат дълго. Все пак успяват да се стегнат чрез популярни хранителни режими. Иначе те са сред зодиите, които спят много и си набавят нужното количество сън.


Google и Apple изместват традиционните банки\nВ следващите три до четири години в световната банкова система ще се случи техническа революция, в резултат на която ще се появят Google Bank и Apple Bank, прогнозира в свой анализ германската банка Deutsche Bank, цитиран от expert.bg.\nТехнологични гиганти като Google, Apple, Amazon и Paypal създават свои системи за интернет банкиране и имат нарастваща база от доверяващи им се клиенти. Перспективите пред тези компании са много добри, което се доказва и от ръста на продажбите на смартфони и таблети, твърдят експертите на финансовата институция.\nВ Deutsche Bank смятат, че първо традиционните банки ще загубят пазара на интернет и картовите разплащания.\nВ момента в сегмента на безналичните плащания небанковите институции заемат около 6% пазарен дял, като още догодина се очаква този дял да достигне 8%.\nСпоред анализаторите, ако традиционните финансови институции не започнат да инвестират в нови технологии, новите Google Bank и Apple Bank ще им създадат сериозна конкуренция и в крайна сметка ще завладеят по-голямата част от пазара.\nАнализаторите на Deutsche Bank отбелязват също, че в света вече се наблюдава спад в доверието към традиционните кредитно-финансови институции и въобще към банковата система. Според проучване, в Германия доверие на банките имат около 60% от гражданите, а в САЩ – по-малко от 45%.


„Ислямска държава“: Ние сме във вашия дом - Свят | Vesti.bg\n„Ислямска държава“: Ние сме във вашия дом\nТипичната програма на пропагандната машина на ИД продължава работа три месеца след падането на столицата на джихадистите в сирийския град Ракка\n23 януари 2018, 16:44, oбновена в 17:19\nВ онлайн пространството наскоро се появи снимка на човек с наполовина скрито лице от шал на терористичната групировка „Ислямска държава“ (ИД). Въпреки, че крие лицето си, снимката показва достатъчно на заден фон.\nВсички могат да познаяt къде се намира той – Сентръл парк в Ню Йорк, през зимата. „Ние сме във вашия дом“, гласи простият текст под снимката, публикувана няколко дни след Коледа и разпространена в известен джихадистки интернет канал.\n„Умирай трудно“ за джихадисти. Как ИД набира членове\nИД: Не сме забравили Балканите, просто бяхме заети\nНе е известно точно кога е направена снимката, но\nпосланието е смразяващо ясно,\nпише „Вашингтон поуст" (Washington Post). То беше повтаряно в подобни постове през последните седмици. Всички те претендират, че показват бойци на ИД, оглеждащи ключови обекти в западни градове и призоваващи последователи да извършат нападения, независимо къде се намират. „Време е да отечем глави“, казва гласът зад кадър в един подобен запис.\n‘We are in your home’: After losses, ISIS steps up campaign to inspire attacks https://t.co/5E9QGclrZY pic.twitter.com/ay949Du6OY\n— Maggie Mazcko (@mazma4002) January 23, 2018\nТова е типичната програма на пропагандната машина на ИД, която продължава работа три месеца след падането на столицата на джихадистите в сирийския град Ракка. Самопровъзгласеният халифат беше свит до шепа селища в сирийската пустиня, но „виртуалният халифат“ продължава да се бори.\nТой демонстрира отслабено, но все още значително присъствие, фокусиращо се върху обединяването на поддръжниците на групата въпреки смазващите военни поражения, смятат американски представители и независими анализатори.\n2017-а – годината, в която рухна халифатът\nХалифатът в Ирак падна, но какво от това\nофициалният говорител на групата дава нови признаци на активност.\nМиналата седмица агенцията на ИД „Амак“ публикува първото си комюнике на английски от средата на септември, точно преди падането на Ракка. През първите седмици на 2018 г. беше отчетено и рязко повишаване на трафика на подкрепящи ИД акаунти в социални медии, в сравнение с трафика през предишни месеци, показва публикуван в петък анализ на частната фирма за следене на екстремистката дейност в интернет SITE.\n„Ислямска държава показва първи признаци на прегрупиране на медийните си операции“, казва Рита Кац, изпълнителен директор на SITE. Дори след унищожаването на бастиона на ИД и последващото блокиране – с помощта на частни компании – на стотици акаунти на групата в социални медии, терористите и техни поддръжници продължават да намират начини да разпространяват посланията си, съобщават анализатори.\n„Изтощаването на ИД на бойното поле все още не е довело до поражението ѝ онлайн“, заяви Тара Малер, бивш военен анализатор на ЦРУ и старши политически съветник за непартийна група, която пропагандира политики за блокиране на екстремистки онлайн материали. „Това, което виждаме, са продължаващи усилия за действия онлайн и засилени усилия да се вдъхновяват хора да извършват нападения като вълци единаци“.\nАнализ, публикуван на 7 януари в блога за национална сигурност „Лоуфеър“ съобщава за общ спад от около 90% в публикуваните материали, в сравнение с рекордните равнища от 2015 г.\nНо доброволци се заеха да запълват липсата, казват аналитици. По-широката мрежа от екстремистки коментатори и автори на клипове – мрежа, която беше насърчена и подкрепена от „Ислямска държава“ по време на нейния апогей – имаше за цел да продължи да функционира, дори ако клонът майка бъде отсечен изцяло.\nИзчезнала германка станала невеста на ИД и снайперист\nТерористи, действащи самостоятелно\nПубликуването на селфито на джихадиста в Ню Йорк беше част от забележителна кампания за подбудителство, започнала в седмиците преди Коледа и продължила до началото на януари. Няколко видеозаписа и снимки, появили се онлайн през този период, се опитваха да създадат впечатление, че бойците на ИД се крият навсякъде.\nНе е ясно дали снимката в Ню Йорк е истинска или монтаж, но на нея се виждат метеорологични условия, подобни на изпитаните преди месец от нюйоркчани. Пешеходци в дебели палта и шапки ходят по тротоари, леко покрити със сняг. Коментар към един от записите предупреждава за предстоящи терористични нападения и предлага напътствия на поддръжниците как да създадат хаос по време на коледните празници, когато улиците ще бъдат претъпкани с пазаруващи и празнуващи.\n„Пригответе (взривни) устройства и ги поставете там, където празнуват“, се казва в текста.\n„Или подпалете домовете и горите им, или премажете възможно най-голям брой неверници с автомобила си, или ги намушкайте многократно с нож“.\nЕксперти, които следят отблизо джихадистки канали, казват, че общото впечатление е за действаща пропагандна машина, която не се е забавила особено, нито е започнала да предлага по-умерено съдържание. За да се гарантира достъпа до възможно най-широка аудитория, посланията обикновено се превеждат на множество езици, включително английски, руски, урду и дори китайски.\n„Когато погледнете неофициалните материали на ИД, там няма спад“, каза Стивън Сталински, изпълнителен директор на Близкоизточния институт за медийни изследвания, неправителствена организация, базирана във Вашингтон.\nВсеки опит за терористично нападение, успешен или не, стимулира, предизвиквайки вълни от силни усещания сред онлайн джихадистите и насърчавайки използването на същата тактика, заяви Сталински. „Дори и да е малко нападение, то влива кръв в кибертялото на ИД“, заяви той. „Достатъчно е едно нападение, за да създаде много енергия за онлайн движения“.\nВижте разказа на една жена, която съжалява, че се е присъединила към „Ислямска държава“ във видеото горе.\nИзточник: Джоби Уорик от в. "Вашингтон пост"\nИслямска държава пропаганда онлайн социални мрежи\nДжихадист от ИД предупреди: Терористи се крият в Европа\nИД с кървава заплаха към САЩ\nПочиналите от ковид стигнаха 18 хил., заразените паднаха под 10 хил.


Ако сте готови за далечно пътешествие: Приказните Крушунски водопади и мистиката на Деветашката пещера - trafficnews.bg\nАко сте готови за далечно пътешествие: Приказни...\nАко сте готови за далечно пътешествие: Приказните Крушунски водопади и мистиката на Деветашката пещера\nНепременно се отбийте в града между планината и равнината - Ловеч\n29.05.2021 14:00 12012 0\nАко сте готови за по-далечно пътешествие през уикенда, то задължително си подарете обиколка на Крушунските водопади - едно от най-живописните и красиви природни кътчета в България. Районът е богат на забележителности, както и на хотелчета, къщи за гости, ресторанти, минерален басейн.\nРазстоянието от Пловдив до красивите водопади е около 200 км, а времето, за което се стига е около 3 часа. Пътят преминава през Беклимето, от където се открива спираща дъха гледка. След Троян маршрутът продължава към Ловеч.\nНепременно се отбийте в града между планината и равнината. Разположен е между хълмовете Стратеш, Хисаря и Баш Бунар, където Балкана прелива в Дунавската равнина. Градът е възникнал върху останките на тракийското селище Мелта, а в околните пещери са открити останки от човешка дейност още от каменната ера.\nДнес някои наричат Ловеч градът на люляците, но първото, с което се свързва е емблематичния покрит мост, създаден от Първомайстора – Уста Кольо Фичето.\nПокритият мост е най-известната забележителност в града. Той е единственият покрит мост с търговска дейност на Балкански полуостров, а в Европа има само още 3 такива. Мостът е един от шедьоврите на Кольо Фичето. През лятото на 1925 мостът е опожарен, а 6 години по-късно е построен нов, максимално близък до оригиналния.\nОт южната страна на моста се намира централният площад, от който се поема към Старата част на град Ловеч, позната като квартал Вароша. Той е разположена от дясно на река Осъм.\nКварталът е разкошен – тесни, калдаръмени улици, механи, музеи, църкви и китни стари къщи, окичени с цветя. Или пък големи чорбаджийски къщи с високи чардаци и дюкянчета, а по зидовете се стели бръшлян. Квартала е стръмен и затова къщите са построени на етажи. Дюкянчетата са малки, защото по онова време основната търговия е била в покрития мост. В квартал Вароша се намират и много други забележителности, сред които е музеят „Васил Левски“, много къщи-музеи, църкви и пр. В някои от къщите все още си живеят наследниците на някогашните притежатели. Едни от къщите пък са превърнати в хотели, други в традиционни механи.\nВ квартал Вароша се намира средновековна крепост Хисаря. Ще трябва да се поизморите малко нагоре по калдаръмените улици, но гледката си струва. Именно на този хълм се е установило първото население на града. Интересен факт е също, че в тази крепост е подписан мирният договор между България и Византия от 1187г., с който се поставя началото на втората българска държава. В непосредствена близост е най-големият паметник на Васил Левски в България.\nОт Ловеч Крушунските водопади отстоят на 30-на км. По пътя обаче няма как да не се отбиете през величествената Деветашка пещера. Достъпът до нея е лесен, паркирате колата на няколкостотин метра от входа.\nСлед моста над река Осъм се открива спираща дъха гледка на пещерата. Тя е уникално творение на природата и много приятно място за разходка. Интересен факт е, че тя дълго време е била склад за горива, недостъпен за свободно посещение. Местните я наричат Окната, заради 7 те отвора на тавана. На пръв поглед човек не би заподозрял, че в това огромно, светло и просторно място изобилства от толкова разнообразен живот. В пещерата живетя 45 вида животни – земноводни, птици, бозайници, прилепи, някои от които са изключително редки и са включени в Червената книга.\nСъвременната история на пещерата е много интересна - била е склад за съхраняване на храни от държавния резерв, а по-късно - секретен военен обект с ограничен достъп. До края на 00-те там са съхранявали гориво. Именно от там са следите, които ще видите във формата на големи бетонени кръгове по пода.\nЧаст от най-модерната история на пещерата са снимките на известната холивудска продукция - „Непобедимите 2“.\n15 километра след Деветашката пещера се намира село Куршуна. Заради водопадите районът е богат на много къщи за гости и хотели. Част от тях дори се намират под самите водопади. Отсядайки в тях, сутрин може да се любувате на приятния шум от бързотечащите води.\nЗа да се обходят всички забележителности покрай екопътеката са необходими около час и половина, без да се бърза. Реката на водопадите се нарича Маарата и извира от пещерата в горната част на екопътеката. Тя е дала името на цялата местност, която е обявена за природен парк.\nЕкопътеката има 2 „кръга“. Единият води до водопадите Синия вир и Крушунския водопад, а другият води до пещерата и Тайнственият водопад. Двата кръга са свързани единствено в началната си точка.\nС този водопад започва „по-лекият“ от двата кръга. Всъщност единственото „тежко“ на другия кръг е изкачването до него. Не си мислете, че е нещо стряскащо – едни 30-тина самоделни стъпала.\nЩе видите също и красивите каскади, които се спускат към него и блясъка на слънцето в повърхността на водата.\nНай-високият и най-красивият по екопътеката е Крушунският водопад. Висок е около 20 метра. Определено той е кулминацията на разходката. Водата се разлива по няколко тераси и се разпилява по скалите. Наистина е вълнуващо да минеш по моста пред него и да се опиташ да проследиш всеки пад.\nВ най-горната част на екопътеката се намира пещера Водопада. Можете да минете покрай входа на пещерата. На мястото над едноименната пещера има голяма поляна, която предоставя една прекрасна възможност за една приятна почивка сред природата.\nТръгвайки по вторият кръг, по пътя към пещера Водопада, ще минете покрай най-високата част на Тайнственият водопад. Съветвам ви да не се провирате между храстите, за да го видите отгоре, защото пътеката по много достъпен начин ще ви изведе до подножието му и края на екопътеката. Тайнственият водопад също е висок и красив.\nПрибирайки се към Пловдив, непременно се отбийте през Троянският манастир. Пътят е лек и приятен, а самата обител се намира само на няколко километра встрани от главния път.\nТроянският манастир като манастирски комплекс е трети по големина в България, забележителен паметник на културата от национално значение. Разположен е в красивата долина на река Черни Осъм. Най-забележителен архитектурен и културен паметник е главната църква „Успение Пресвета Богородица”.\nНаоколо има заведения за хранене, в които може да се опитат традиционни троянски храни и напитки. В комплекса има няколко магазинчета, където се продават сувенири, билки и дори плодови вина.


Бившият вицепрезидент на Volvo: Числото, което всеки трябва да знае, е 350 - Коментар - DarikNews.bg\nБившият вицепрезидент на Volvo: Числото, което всеки трябва да знае, е 350\n28 юни 2008 15:16\nБившият вицепрезидент на Volvo: Числото, което всеки трябва да знае, е 350 / netinfo\nДарик предава на живо от Tallberg Forum 2008\nЧаст 2 (вижте Част 1)\nКореспонденциите на Татяна Димитрова и Константин Вълков от Швеция са възможни благодарение на любезната подкрепа на AstraZeneca и Посолство на Швеция в София.\nПътуването от Стокхолм (Централната гара) до Талберг е зелено приключение само по себе си. По време на тричасовия път, когато зеленото става по-зелено, а тишината и самотните червени къщички около железопътната линия наистина освобождават съзнанието, бързо разбираме защо Бо Екман, бивш шеф във Volvo, а сега основател и шеф на форума, избрал точно това място за провеждането. “Мястото не е избрано случайно,” разказва Екман за Дарик. “То е част от концепцията. Този форум наистина се случва сред природата. Не в курорт като Палм Спрингс, Маями или Лас Вегас. Тук всички са сред природата. Освен това околната среда е изключително богата – архитектура, музика, култура, език.”\nВсеки ден по света се провеждат какви ли не конференции, голяма част, от които фокусирани върху решаване на глобални проблеми. Какво е различното в Талберг? С какво този форум печели сърцата на толкова много посетители от над 70 страни?\nС това, че този форум не представлява ничий интерес – нито национален, нито икономически, нито екологичен, нито корпоративен. В най-добрия смисъл на термина “свободна арена”, това е Талберг Форум.\nПътувахме три часа от Стокхолм до Талберг и сякаш наоколо има доста места като Талберг. Как избрахте точно тази местност?\nВлюбих се в това място. Купих къща тук. По онова време бях вицепрезидент на Volvo и реших, че ще е добре да създам форум, където хората да се срещат, да обменят идеи, да разсъждават свободно. Тази година е 28-ото издание на Талберг Форум и съм сигурен, че той се възприема с голямо доверие.\nКак избирате хората, които участват в форума?\nПроцесът е сложен. Работим само чрез персонални покани до участниците. Искаме да постигнем възможно най-голямо разнообразие. Тази година участниците са над 450. Не винаги сме перфектни. Има малко жени. Малко хора от вашата страна, например.\nДнес е третият ден от форума. Кои са трите неща, които научихте от форума досега?\nПървото – има някои граници, които човечеството не трябва да преминава. Например, в никакъв случай не трябва да надвишаваме числото 350. Това е концентрацията в атмосферата на въглероден диоксид (измерва се в ppm – части на милион). Форумът в Талберг стартира международна кампания, фокусирана върху лимитирането на концентрацията на CO2 до 350 ppm за предотвратяване на опасността от глобални климатични промени с много големи и невъзвратими последствия за човечеството.\nВторото е свързано с убеждението, че сегашната система за борба с климатичните промени не работи. Ако вземем например Протокола от Киото, той не успя да намали вредните емисии. Напротив, след приемането на протокола, те се увеличиха с 4 процента.\nНие нямаме механизми за това как да работим, какво да направим и как да го постигнем. Това е и третото нещо – необходим е международен механизъм, какъвто няма до този момент. Международната солидарност е ниска. Ето, казваме, че ще почистим Черно море, но не го правим. Казваме, че ще почистим Балтийско море, но не го правим.\nКолко години бяхте шеф във Volvo?\nМислите ли, че днешните бизнес-лидери слушат посланията от подобни форуми?\nКатегорично. Тук има доста важни и високопоставени бизнес-лидери. Миналата година например един от членовете на изпълнителното бюро на Morgan Stanley беше тук и слушаше много внимателно разсъжденията на специалистите по въпроса за опасността от повишените нива на въглероден диоксид. След това, когато се върна на работа, пое инициативата за нова етика в банковата индустрия при финансирането на заводи, които произвеждат енергия от въглища. Това вече работи.\nАмбициите на Бо Екман, шефът на Талберг Форум, са големи. Дали Талберг е летният или малък Давос е трудно да се каже. Приликите и разликите са нито много, нито малко.\nИначе, отивайки от сесия на сесия, удачно разположени в различни хотели и голямата Тента, бързо се влюбваш в околността. Градчето Талберг е малко и кокетно, сякаш току-що излязло от приказките на Астрид Линдгрен. Странно как за няколко часа – от пристигането на мъничката гара – до първата сесия в голямата Тента на форума, се пренасяш в обкръжение на различни хора от целия свят, събрани заедно в това отдалечено място.\nСамо преди няколко часа, на гарата, буквално не знаехме къде се намираме и какво ни очаква. Малката сграда, където подозираш, че продават билети или поне има диспечер, беше затворена. Наоколо нямаше никой. Самотна пейка, посрещала и изпращала гости, стоеше на перона, а магазинчета наоколо работеха, но на бавни обороти.\nНа няколкостотин метра от гарата е Тентата, където форумът работи на пълни обороти. Там видяхме една дама от Нигерия, в оживена дискусия за бъдещето на Африка, дама, която срещнахме по-рано, на гарата.\nНа гарата тя изглеждаше объркана – каза ни, че нито знае как ще стигне до хотела си, нито къде е той. Обади се на някой. Той се обади на друг. А другият на трети. След малко дойде да я вземе един от атомобилите на форума, чисто нов Saab, на който пише Bio Power.\nНа форума тя изглежда в свои води.\n“Ето ги тези автомобили,” казва ни тя пред Тентата. “Движат се само с етанол,” оживено ни обяснява, докато показва Saab-ите.\nИ наистина, автомобилите са безшумни, но още по-безшумни са велосипедите, на които също пише Saab Bio Power.\nКачваме се на един от автомобилите, за да ни отведе до следващото място, където ни очаква Джил Лестър от The Hunger Project. Минаваме покрай малки къщички и зелени поляни – сякаш някой поставя различни пощенски картички от Швеция на прозорците на автомобила.\nСамо след малко пак ще се потопим в магията на Талберг, където политици, интелектуалци и бизнес лидери обсъждат възможностите за развитие в един свят, в който петрола стига 150 долара, милиони хора страдат от системно недохранване, а климатичните промени застрашават нормалното съществуване на милиарди.\nСкандинавски Давос? Може би.\n“Дарик предава на живо от Талберг Форум 2008” се осъществява с по мощта на AstraZeneca и Посолство на Швеция в София\nВижте още снимки в Zar.bg\nтрябва Бившият което знае всеки вицепрезидент Volvo числото


Маски от киви Козметика, ZaNeya.com\nСъдържащите се в кивито витамини и органични киселини са много полезни за кожата: те имат не само тонизиращ, но и лечебен ефект.\nНачало Външен вид Козметика Маски от киви\nСъдържащите се в кивито витамини и органични киселини са много полезни за кожата: те имат не само тонизиращ, но и лечебен ефект, идеално почистват кожа и я правят по-издръжлива, свежа и млада.\nНамачкайте едно киви и нанесете полученото пюре върху лицето. Ако усещате леко щипене по кожата, това означава, че органичните киселини са започнали да оказват своето действие върху нея. Измийте маската след 15 минути. След това, минете лицето с тоник и нанесете не мазен хидратиращ крем.\nНамачкайте половин банан и едно средно голямо киви и ги смесете добре. За подобряване на омекотяващия ефект, добавете 2 с.л. кисело мляко. Нанесете получената смес върху предварително почистеното лице. Оставете да действа 15-20 минути и след това измийте с хладка вода. Накрая почистете лицето с лосион.\nЗабележка: Задължително трябва да тествате чувствителността на вашата кожа! Нанесете малко намачкано киви зад меката част на ухото и оставете да изсъхне. Ако не се появят неприятни усещания и кожата не е зачервена – всичко е наред и може да използвате маските от киви!\nPrevious Публикация Есен-зима 2009/2010: Дълъг шал\nNext Публикация Храненето и имунитета\nКакво да включите в дизайна на своите кухни по поръчка


В понеделник основните звездни тенденции са свързани с вашата обществена активност, професионални изяви и взаимоотношенията с партньорите по брак и по бизнес. На брачния си партньор може да се доверите, той може да ви помогне, включително и с идеи за скритата природа на нещата около вас, но не му възлагайте все пак прекалени задачи и очаквания. Ще имате достатъчно енергия и пробивност, за да успеете в обществените и професионалните си изяви.\nХубавата новина е, че сте способни на голяма концентрация в службата и това определено ще даде резултати. Добра интуиция и прозорливост, щастлив изход от всички възможни проблеми, ако възникнат, разбира се. Вероятност от действия, които няма да искате твърде да бъдат афиширани. Мнозина от вас са прекалено чувствителни и трябва да се пазят да не се поддадат на внушения. Днес ще покажете, че сте способни на постоянство в любовта.\nДнес мнозина от вас ще се включат успешно в проекти и групи за реализация на колективни цели, както и да почерпите пример и вдъхновение от най-висока проба за повишаване на вашето собствено образователно и квалификационно ниво. В брака и партньорствата вероятно ще се очертаят някакъв вид тайни, но вие можете да виждате скритите двигатели на събитията. Възможно е и да получите парична или материална помощ от роднини.\nДнес мнозина от вас ще имат възможност да се учат в процеса на това, което правят, и да анализират и коригират в ход действията си. Ще имате и доста контакти, и то може би предимно с млади и с успели хора, някои от срещите ви ще бъдат абсолютно неочаквани. Ако сте започнали нещо голямо и се нуждаете от помощта на влиятелни хора, знайте, че ще я получите. Ще сте в състояние да представяте успешно и да защитавате собствените си планове и идеи.\nНай-важното за вас ще е постигането на така мечтания успех, за което освен полаганите от вас усилия ще бъдете дарени и с късмет от звездите. Ще ви трябва обаче сериозна концентрация за успешно преодоляване на евентуалните пречки. По отношение на ежедневните ви ангажименти ще се справяте с безспорен успех, защото повечето от вас, родени под знака на Лъва, могат да насочват кипящата си енергия точно в приложните и ежедневни дейности.\nМожете да дадете много от себе си и това ще бъде оценено в службата. Ако ви предстои издигане и имате дарбата на организатор, вероятно е да получите и предложение за повишение. Всичко това, естествено, ще ви се отрази положително и на приходите. Пазете се обаче от претоварване, защото това може да ви се отрази негативно и в здравословен план. В работата се постарайте да си създадете максимално удобство, за да ви спори.\nВ понеделник ще имате възможност за контакти, както и успехи. Не се оставяйте обаче вашият жив и динамичен ум да бъде забъркван в множество спорове с доводи и контрадоводи, от които вие все пак се учите, но можете да правите и далеч по-полезни неща. Също много успешни са и възможностите ви за активен любовен живот. Избягвайте обаче категорично замесването в дейности, които са в известна степен със съмнителна законосъобразност.\nОнова, което ще научите днес, по-късно може да ви е от полза. Навярно ще се разочаровате, ако оставите някой отдалеч да ви убеждава за проект, към който в началото ще подходите с доста съмнения. Възможно е той по-скоро да иска да изпита реакцията ви, а не да се впусне в сериозно начинание. Следвайте сърцето си, накъдето и да ви води. Препятствията ще ви стимулират към крайната цел. Можете да напреднете, но само ако играете по правилата.\nРазполагате с издръжливост за продължително съсредоточаване. Досегашната липса на напредък навярно се дължи на лошо стечение на обстоятелствата. Наложителен е разумен подход във всичките ви дела. Хората са наясно с уменията ви и с готовност ще работят в един екип с вас. Що се отнася до лидерските ви качества, съперничат ви само Девите. Дайте да се разбере, дори и да не го искате, че сте подръка и искате да опитате нещо ново.\nТова, което ще чувате, вероятно няма да съвпада с онова, което се крие зад думите. Предпазвайте се от клопките, като отказвате да обсъждате проблемите с други освен с онези, които пряко са намесени в тях. Убедете се, че сте степенували задачите си по важност. Ще ви се разкрие добра възможност, която на първо време може и да не притежава притегателна сила, но е в състояние да отвори пред вас нови врати.\nПазете се да не надцените способностите си - от вас се искат доста прояви на гъвкавост и уравновесеност. В мислите си мнозина таят нещо, с което напоследък не са успели да се справят, но защо отлагат да потърсят съвет? Неочакван обрат на събитията за мнозина ще означава, че трябва да направят услуга на приятел. Благодарността няма да закъснее. Всички признаци сочат, че самите вие ще искате скоро да ви върнат услугата.\nНе се обвързвайте с категорични планове - сигурно ще се възползвате най-добре от създалата се ситуация, като я оставите да се развива по своята логика, а не се намесвате. Способността ви да убеждавате другите ще е ясно изразена, но съществува реалната опасност някой да изтълкува погрешно думите ви, макар вие да смятате, че сте били пределно ясни, и да ви създаде допълнителен конфликт. Контактите с хора отдалеч също могат да се окажат проблематични.